## Uredba o unutarnjem ustrojstvu Ministarstva kulture

### NN 29/2000 (15.3.2000.), Uredba o unutarnjem ustrojstvu Ministarstva kulture

# VLADA REPUBLIKE HRVATSKE

**586**

Na temelju članka 60. stavka 1. i 2. Zakona o sustavu državne
uprave (»Narodne novine«, br. 75/93, 48/99 i 15/2000),
Vlada Republike Hrvatske je na sjednici održanoj 9. ožujka
2000. godine, donijela

## UREDBU

### O UNUTARNJEM USTROJSTVU MINISTARSTVA KULTURE

Članak 1.

Ovom se Uredbom određuje unutarnje ustrojstvo Ministarstva
kulture (u daljnjem tekstu: Ministarstvo), nazivi i ustrojstvo
upravnih organizacija u sastavu Ministarstva i unutarnjih ustrojstvenih
jedinica, poslovi i zadaci koji se u njima obavljaju, način
upravljanja, te okvirni broj službenika i namještenika
Ministarstva.

I. UNUTARNJE USTROJSTVO

Članak 2.

Za obavljanje poslova iz djelokruga Ministarstva ustrojavaju se
sljedeće upravne organizacije u sastavu Ministarstva i unutarnje
ustrojstvene jedinice:

1. Kabinet ministra,

2. Tajništvo Ministarstva,

3. Uprava za normativne i upravno-pravne poslove

4. Uprava za zaštitu kulturne baštine

5. Uprava za međunarodnu kulturnu suradnju

6. Uprava za muzejsku, galerijsku, arhivsku, knjižničarsku
i nakladničku djelatnost

7. Uprava za likovne, scenske i glazbeno-scenske djelatnosti i
glazbu

8. Uprava za kulturni razvitak

9. Zavod za kulturu

10. Odjel za financije.

II. DJELOKRUG I USTROJSTVO UPRAVNIH ORGANIZACIJA U SASTAVU
MINISTARSTVA I UNUTARNJIH USTROJSTVENIH JEDINICA

1. KABINET MINISTRA

Članak 3.

U Kabinetu ministra obavljaju se protokolarni i drugi poslovi
za ministra i njegova zamjenika, poslovi vezani uz ostvarivanje
plana i programa aktivnosti ministra i njegova zamjenika, obavljaju
poslovi u svezi s praćenjem rada Vlade i Hrvatskoga državnog
sabora i njihovih tijela, obavljaju koordinativni poslovi u svezi
s izradom programa kulturnog razvitka, poslovi u svezi s informiranjem
javnosti i odnosima sa sredstvima javnog priopćavanja, osiguranje
pravodobnog upućivanja Vladi i Hrvatskom državnom saboru
te njihovim tijelima materijala i drugih dokumenata iz djelokruga
Ministarstva, te obavljanje drugih stručnih i administrativnih
poslova.

2. TAJNIŠTVO MINISTARSTVA

Članak 4.

U Tajništvu Ministarstva obavljaju se poslovi u svezi s tehničkim
usklađivanjem rada upravnih organizacija u sastavu Ministarstva
i unutarnjih ustrojstvenih jedinica, s usklađivanjem plana
i programa upravnih organizacija te praćenjem njihove realizacije,
poduzimanju mjera za osiguranje učinkovitosti u radu, poslovima
u svezi stručnog osposobljavanja i usavršavanja službenika
i namještenika Ministarstva u tijeku službe te nadziranju
njihova rada.

U Tajništvu se također obavljaju opći i personalni
poslovi, skrbi o urednom i pravilnom korištenju imovine i
sredstava za rad kao i o opremanju prostora Ministarstva, o voznom
parku i korištenju vozila, o načinu održavanja
sredstava i opreme, organizira prijevoz dužnosnika i službenika,
obavljaju poslovi prijepisa i umnožavanja, pisarnice, otpreme
i pismohrane, ekonomata, telefoniste, vratara, održavanja
prostora, opreme i čistoće.

U Tajništvu se ustrojava:

*2.1. Odjel za opće i personalne poslove*

U Odjelu za opće i personalne poslove vode se osobni očevidnici
za dužnosnike, službenike i namještenike djelatne
u Ministarstvu, sastavljaju rješenja o prijmu, postavljenju
u zvanja, imenovanju na položaje i ostalom u svezi prava
i obveza službenika i namještenika Ministarstva, kao
i drugi opći i personalni poslovi.

3. UPRAVA ZA NORMATIVNE I UPRAVNO- -PRAVNE POSLOVE

Članak 5.

Uprava za normativne i upravno-pravne poslove obavlja upravne
i pravne poslove iz djelokruga Ministarstva, a poglavito:

- vodi upravni postupak, te provodi upravni nadzor u područjima
iz djelokruga Ministarstva,

- provodi drugostupanjske upravne postupke,

- prati primjenu i izavršavanje zakona i drugih propisa u
kulturi,

- priprema i izrađuje koncepcijska rješenja za izradu
zakona i drugih propisa u kulturi,

- priprema nacrte prijedloga zakona i prijedloga drugih propisa
u kulturi,

- izrađuje nacrte, upute, pravna stajališta i mišljenja
u svezi s provedbom zakona i drugih propisa u kulturi,

- županijskim odnosno gradskom uredu Grada Zagreba u poslovima
iz područja kulture pruža stručnu pomoć
a osobito u stručnom obrađivanju pitanja i pojava u
svezi s izvršavanjem zakona i drugih propisa, daje im stručna
mišljenja i objašnjenja o načinu provedbe zakona
i o drugim općim pitanjima od značaja za pravilno
djelovanje i unapređivanje rada, načina rada i njegove
učinkovitosti,

- nadzire zakonitost rada županijskih odnosno gradskog ureda
Grada Zagreba u obavljanju poslova iz područja djelokruga
Ministarstva kulture,

- ostvaruje suradnju s tijelima jedinica lokalne samouprave i
uprave glede primjene zakona i drugih propisa u kulturi,

- izdaje objašnjenja za primjenu zakona i drugih propisa
u kulturi,

- izrađuje uvjerenja, potvrde i druge akte iz djelokruga Ministarstva,

- obavlja ostale upravno-pravne poslove,

- i druge poslove u skladu s napucima ministra.

U Upravi se ustrojava:

*3.1. Odjel za normativne poslove*

U Odjelu za normativne poslove obavljaju se poslovi u svezi s
pripremom i izradom nacrta prijedloga zakona i prijedloga drugih
propisa u kulturi, izradom uputa, pravnih stajališta i mišljenja
u svezi s provedbom zakona i drugih propisa u kulturi, izdavanjem
objašnjenja za primjenu zakona i drugih propisa u kulturi.

*3.2. Odjel za upravno-pravne poslove*

U Odjelu za upravno-pravne poslove obavljaju se poslovi u svezi
vođenja upravnog postupka te provođenje upravnog nadzora
u područjima iz djelokruga Ministarstva, provođenjem
drugostupanjskih upravnih postupaka, ostvarivanjem suradnje sa
županijskim uredima i gradskim uredom Grada Zagreba u čijem
su djelokrugu upravna područja kulture, nadziranjem zakonitosti
rada županijskih odnosno gradskog ureda Grada Zagreba u obavljanju
poslova iz područja djelokruga Ministarstva kulture, pružanje
stručne pomoći i dr.

4. UPRAVA ZA ZAŠTITU KULTURNE BAŠTINE

Članak 6.

U Upravi za zaštitu kulturne baštine obavljaju se upravni
i stručni poslovi u svezi s:

- istraživanjem, proučavanjem, praćenjem, evidentiranjem,
dokumentiranjem i promicanjem kulturne baštine;

- središnjom informacijsko-dokumentacijskom službom;

- utvrđivanjem svojstva spomenika kulture te njihovo vrednovanje;

- vođenjem središnjih upisnika zaštićenih
spomenika kulture;

- propisivanjem mjerila za utvrđivanje programa javnih potreba
u području zaštite kulturne baštine;

- skrbništvom, usklađivanjem i vođenjem nadzora nad
financiranjem programa zaštite;

- ocjenjivanjem uvjeta za rad pravnih i fizičkih osoba
za restauratorskim, konzervatorskim i drugim poslovima zaštite;

- osiguravanjem uvjeta za obrazovanje i usavršavanje stručnih
djelatnika u djelatnostima zaštite;

- provođenjem kontrole prometa, uvoza i izvoza zaštićenih
spomenika kulture;

- utvrđivanjem uvjeta za korištenje i namjene spomenika
kulture, te upravljanje spomenicima kulture sukladno propisima;

- utvrđivanjem posebnih uvjeta građenja za zaštitu
dijelova kulturne baštine;

- obavljanjem inspekcijskih poslova u području zaštite
kulturne baštine,

- drugim nalozima i napucima ministra.

U Upravi se ustrojavaju:

4.1. Odjel za istraživanje i informacijsko-dokumentacijske
poslove s odsjecima:

4.1.1. Odsjek za istraživanja

4.1.2. Odsjek za informacijske i dokumentacijske poslove

4.2. Odjel za zaštitu arheološke baštine

4.3. Odjel za zaštitu pokretnih spomenika kulture

4.4. Odjel za zaštitu nepokretnih spomenika kulture

4.5. Odjel za prostorno-planske mjere zaštite

4.6. Konzervatorski odjel u Zagrebu za područje Zagrebačke
županije, Krapinsko-zagorske županije, Koprivničko-križevačke
županije, Bjelovarsko-bilogorske županije i Sisačko-moslavačke
županije

4.7. Konzervatorski odjel u Osijeku za područje Osječko-baranjske
županije i Vukovarsko-srijemske županije

4.8. Konzervatorski odjel u Požegi za područje Požeško-slavonske
županije i Virovitičko-podravske županije

4.9. Konzervatorski odjel u Varaždinu za područje
Varaždinske županije i Međimurske županije

4.10. Konzervatorski odjel u Karlovcu za područje Karlovačke
županije

4.11. Konzervatorski odjel u Gospiću za područje
Ličko-senjske županije

4.12. Konzervatorski odjel u Puli za područje Istarske
županije

4.13. Konzervatorski odjel u Rijeci za područje Primorsko-goranske
županije

4.14. Konzervatorski odjel u Zadru za područje Zadarsko-kninske
županije

4.15. Konzervatorski odjel u Šibeniku za područje
Šibenske županije

4.16. Konzervatorski odjel u Splitu za područje Splitsko-dalmatinske
županije

U Konzervatorskom odjelu u Splitu ustrojava se:

4.16.1. Odsjek za zaštitu povijesne jezgre Splita

4.17. Konzervatorski odjel u Dubrovniku za područje Dubrovačko-neretvanske
županije

4.18. Odjel za inspekcijske poslove.

Članak 7.

*4.1. Odjel za istraživanje i informacijsko-
dokumentacijske poslove*

U Odjelu za istraživanje i informacijsko-dokumentacijske
poslove obavljaju se stručni poslovi iz djelokruga rada
unutarnjih ustrojstvenih jedinica toga Odjela i to: Odsjeka za
istraživanje i Odsjeka za informacijske i dokumentacijske
poslove.

4.1.1. Odsjek za istraživanje razmatra, proučava i
istražuje znanstvenim metodama pojedina pitanja u području
kulturne baštine, organizira i provodi istraživanje
spomenika kulture sa svrhom prikupljanja građe i izrade dokumentacije
kao podloga za njihovu djelotvornu pravnu i fizičku zaštitu,
osigurava stručne pretpostavke za upis i vođenje središnjeg
upisnika zaštićenih spomenika kulture, njihovu valorizaciju
i kategorizaciju, izrađuje dokumentaciju o spomenicima kulture
za potrebe Uprave, kao i za potrebe imalaca spomenika kulture,
predlaže standarde i normative dokumentiranja spomenika kulture.

4.1.2. Odsjek za informacijsko-dokumentacijske poslove organizira
i vodi informacijsko-dokumentacijske poslove za područje
kulturne baštine, uspostavlja bazu podataka kulturne baštine,
te osigurava sistemske funkcije informatičke infrastrukture
i informatizaciju poslovnih funkcija u zaštiti kulturne baštine,
vodi središnju bazu podataka općeg inventara kulturne
baštine, vodi i održava dokumentacijske zbirke (fototeka,
planoteka, grafičke zbirke, mikrofilm i dr.), kao i centralnu
evidenciju dokumentacijskih zbirki, vodi poslove stručne
knjižnice i centralni katalog knjižnice Uprave, priprema
prijedloge i predlaže utvrđivanje dokumentacijskih standarda
u djelatnostima zaštite kulturne baštine, pruža
stručnu pomoć konzervatorskim odjelima, te obavlja
druge poslove iz svog djelokruga.

*4.2. Odjel za zaštitu arheološke baštine*

Odjel za zaštitu arheološke baštine prikuplja,
evidentira, istražuje i znanstvenim metodama obrađuje
arheološku baštinu sa svrhom prikupljanja podataka i
izrade dokumentacije kao podloge za utvrđivanje spomeničkih
svojstava i vrednovanja, provodi mjere pravne zaštite i fizičku
zaštitu arheološke baštine, daje potrebne elemente
za upis u opći inventar kulturnih dobara i središnji
upisnik spomenika kulture, organizira i provodi konzervatorska
istraživanja na arheološkim lokalitetima u svrhu njihove
zaštite te izrađuje prateću dokumentaciju, priprema
dozvole za arheološka istraživanja i iskopavanja, a
posebno dozvole za istraživanja podmorja i vađenja arheoloških
predmeta, priprema prethodne suglasnosti za užu lokaciju
na arheološkim lokalitetima i drugim zaštićenim
povijesnim cjelinama, izrađuje prijedloge projekata za unapređivanje
i razvoj djelatnosti, istraživanja, dokumentiranja, zaštite
i prezentiranje arheoloških lokaliteta i spomenika, sudjeluje
u provođenju upravnog postupka, stručnog nadzora i
ostalih poslova u području zaštite arheološke
baštine.

*4.3. Odjel za zaštitu pokretnih spomenika kulture*

Odjel za zaštitu pokretnih spomenika kulture utvrđuje
i sustavno prati stanje pokretnih spomenika kulture, izrađuje
prijedloge programa i prioriteta zaštitnih radova, te osigurava
stručni nadzor nad izvođenjem restauratorskih i konzervatorskih
radova na pokretnim spomenicima kulture, organizira i pomaže
imaocima spomenika kulture u provođenju potrebnih mjera zaštite
pokretnih spomenika kulture, provodi nadzor nad izvozom i iznošenjem
u inozemstvo te unošenjem u zemlju pokretnih spomenika kulture,
utvrđuje i u suradnji s nadležnim tijelima državne
uprave, lokalne samouprave i drugim pravnim osobama provodi mjere
za sprečavanje nezakonitog prometa pokretnom kulturnom
baštinom, te osigurava fizičko-tehničku zaštitu
najvrjednijih pokretnih spomenika kulture.

*4.4. Odjel za zaštitu nepokretnih spomenika kulture*

Odjel za zaštitu nepokretnih spomenika kulture utvrđuje
i sustavno prati stanje graditeljske baštine, izrađuje
metodološke osnove, standarde, kriterije i smjernice za zaštitu
graditeljske baštine, sudjeluje u organiziranju i provođenju
konzervatorskih istraživanja na graditeljskoj baštini,
sudjeluje u izradi tehničke dokumentacije za zaštitne
radove na spomenicima kulture, ocjenjuje tehničku dokumentaciju
za izvođenje zaštitnih radova na spomenicima kulture
najviših kategorija, izrađuje prijedloge programa i utvrđuje
prioritet izvođenja zaštitnih radova na spomenicima kulture,
prema potrebi organizira provođenje i provodi mjere zaštite
na spomenicima kulture, pruža stručnu pomoć
ustanovama za zaštitu spomenika kulture u svezi s metodologijom
i poduzimanjem konkretnih mjera zaštite nepokretnih spomenika
kulture.

*4.5. Odjel za prostorno-planske mjere zaštite*

Odjel za prostorno-planske mjere zaštite prati stanje i izrađuje
dokumentaciju povijesnih prostornih cjelina graditeljske i prirodne
baštine, utvrđuje ciljeve, smjernice i mjere zaštite
te ih usklađuje s prostorno-planskom dokumentacijom prigodom
njene izrade, predlaže kriterije, standarde i metode obrade
ovih integralnih vrijednosti prostora u cilju njihove zaštite,
korištenja, uređenja i održavanja.

*4.6.- 4.17. Konzervatorski odjeli*

U konzervatorskim odjelima obavljaju se stručni i upravni
poslovi, koji se odnose na: istraživanje, proučavanje,
praćenje stanja, evidentiranje, dokumentiranje i promicanje
kulturne baštine, primjenu odgovarajućih metoda i mjera
zaštite, pružanje stručne pomoći vlasnicima
i ovlaštenicima prava na spomenike kulture, utvrđivanje
posebnih uvjeta građenja za zaštitu kulturne baštine,
utvrđivanje uvjeta korištenja, namjene i upravljanja
spomenicima kulture, utvrđivanje režima zaštite,
organiziranje i izvođenje zaštitnih radova na spomenicima
kulture, vođenje upravnog postupka, obavljanje stručnog
nadzora, provođenje kontrole prometa, uvoza i izvoza spomenika
kulture, osiguravanje djelovanja jedinstvene i informacijsko-dokumentacijske
službe, suradnju s drugim tijelima jedinica lokalne samouprave
i uprave, te pravnim i fizičkim osobama u cilju poticanja
i promicanja zaštite kulturne baštine.

*4.18. Odjel za inspekcijske poslove*

U Odjelu se sukladno zakonu i na temelju njega donesenim provedbenim
propisima obavljaju inspekcijski poslovi u području zaštite
i očuvanja kulturnih dobara, a poglavito obavljanje inspekcijskog
nadzora (pregled kulturnog dobra, prostora gdje je kulturno dobro
smješteno i dokumentacije i opreme, po potrebi saslušanje
osoba u upravnom postupku, nadziranje provođenja mjera zaštite
i očuvanja kulturnih dobara i njihove uporabe i prometa),
kao i donošenje rješenja o mjerama za otklanjanje nedostataka
i nepravilnosti u primjeni zakona i podzakonskih akata i rokovima
za njihovo izvršenje te o izricanju i naplaćivanju
kazni.

5. UPRAVA ZA MEÐUNARODNU KULTURNU SURADNJU

Članak 8.

Uprava za međunarodnu kulturnu suradnju obavlja upravne i
stručne poslove u svezi s:

- predlaganjem mjera promidžbe međunarodne kulturne suradnje
i osiguravanja njihova provođenja,

- pripremama međunarodnih sporazuma, programa i protokola
o kulturnoj suradnji, te osiguravanjem njihova izvršavanja,

- pripremama programa regionalne, bilateralne i međunarodne
kulturne suradnje i osiguravanjem njihova ostvarivanja,

- kulturnim djelatnostima pripadnika etničkih i nacionalnih
zajednica ili manjina na teritoriju Republike Hrvatske i osiguravanjem
veza s njihovim matičnim zemljama,

- izradom stručnih analiza i informacija o međunarodnoj
kulturnoj suradnji,

- ostvarivanjem kulturnih veza s EU, UNESCO-om, Vijećem
Europe i drugim vladinim i nevladinim međunarodnim organizacijama,
kao i njihovom promidžbom,

- pripremama proračuna za sufinanciranje međunarodne
kulturne suradnje, te valoriziranjem te suradnje,

- skrbi za kulturu pripadnika hrvatskog naroda u drugim zemljama
i poticanjem programa zadovoljavanja njihovih kulturnih potreba,

- provođenjem i praćenjem provođenja zakona i drugih
propisa koji su u djelokrugu Uprave, priprema nacrte prijedloga
zakona i prijedloge drugih propisa iz svog djelokruga,

- drugim nalozima i napucima ministra.

U Upravi se ustrojava:

*5.1. Odjel za bilateralnu međunarodnu kulturnu
suradnju*

U Odjelu za bilateralnu međunarodnu kulturnu suradnju obavljaju
se poslovi u svezi s pripremom sklapanja međunarodnih ugovora
odnosno akata na bilateralnom planu, pripremom programa bilateralne
suradnje i osiguravanjem njihova ostvarivanja, uspostavljanjem
suradnje između hrvatskih kulturnih ustanova, udruga i pojedinaca
s inozemstvom, izradom stručnih analiza, praćenjem
stanja i dr.

*5.2. Odjel za multilateralnu međunarodnu kulturnu suradnju*

U Odjelu za multilateralnu međunarodnu kulturnu suradnju obavljaju
se poslovi u svezi s pripremom sklapanja međunarodnih ugovora
odnosno akata na multilateralnom planu, pripremom programa multilateralne
suradnje i osiguravanjem njihova ostvarivanja, izradom stručnih
analiza i izvješća o međunarodnoj multilateralnoj
suradnji i suradnji s međunarodnim organizacijama i asocijacijama
u tom kontekstu, praćenjem stanja i dr.

6. UPRAVA ZA MUZEJSKU, GALERIJSKU, ARHIVSKU, KNJIŽNIČARSKU
I NAKLADNIČKU DJELATNOST

Članak 9.

Uprava za muzejsku, galerijsku, arhivsku i knjižničarsku
djelatnost obavlja upravne i stručne poslove u svezi s:

- djelatnostima i radom muzeja i galerija,

- djelatnostima arhiva

- djelatnošću i radom knjižnica,

- djelatnošću i radom centara za kulturu i pučkih
učilišta, te udruga kulture

- obavljanjem nakladničke djelatnosti,

- promidžbom knjige i čitanja (promidžba nacionalne
knjige),

- mjerama porezne i kulturne politike u području nakladništva,

- radom nakladničkih ustanova i poduzeća,

- provođenjem i praćenjem provođenja zakona i drugih
propisa koji su u djelokrugu Uprave, priprema nacrte prijedloga
zakona i prijedloge drugih propisa iz svog djelokruga,

- predlaganjem i ostvarivanjem programa kulturnog razvitka,

- praćenjem sredstava za djelatnosti i poslove koji su u
djelokrugu Uprave,

- vođenjem zakonom propisanih upisnika i očevidnika
za ustanove i djelatnosti iz djelokruga Uprave,

- davanjem mišljenja u svezi poreznih i carinskih propisa
iz djelokruga Uprave,

- drugim nalozima i napucima ministra.

U Upravi se ustrojava:

*6.1. Odjel za muzeje i galerije*

U Odjelu za muzeje i galerije obavljaju se poslovi u svezi s djelatnosti
i radom muzeja i galerija, praćenjem stanja u tom području
i poduzimanjem mjera za unapređivanje tih djelatnosti, brigom
za infrastrukturu i programsku djelatnost i dr.

*6.2. Odjel za knjižnice i nakladništvo*

U Odjelu za knjižnice i nakladništvo obavljaju se poslovi
u svezi s djelatnošću i radom knjižnica, djelatnošću
i radom centara za kulturu i pučkih učilišta,
obavljanjem nakladničke djelatnosti, promidžbom knjige,
radom nakladničkih ustanova i poduzeća i dr.

*6.3. Odjel za arhive*

U Odjelu za arhive obavljaju se poslovi u svezi s djelatnosti
arhiva, praćenjem stanja u tom području, predlaganjem
mjera za unapređivanje te djelatnosti i dr.

7. UPRAVA ZA LIKOVNE, SCENSKE I GLAZBENO--SCENSKE DJELATNOSTI
I GLAZBU

Članak 10.

Uprava za likovne, scenske i glazbeno-scenske djelatnosti i glazbu
obavlja upravne i stručne poslove u svezi s:

- likovnom djelatnošću

- radom kazališta i srodnih scenskih ustanova,

- radom glazbeno-scenskih ustanova

- glazbenom djelatnošću,

- djelatnošću i radom kazališnih i drugih festivala
i manifestacija,

- estradnom djelatnošću

- djelatnošću centara za kulturu i pučkih učilišta,
udruga i kulturnog amaterizma,

- djelatnošću samostalnih umjetnika čije je
stvaralaštvo u djelokrugu Uprave,

- naknadama mirovina istaknutim umjetnicima i drugim kulturnim
djelatnicima,

- državnim i drugim nagradama u kulturi koje su u djelokrugu
Ministarstva,

- provođenjem i praćenjem provođenja zakona i drugih
propisa koji su u djelokrugu Uprave, pripremom nacrta prijedloga
zakona i prijedloga drugih propisa iz svog djelokruga,

- praćenjem sredstava za djelatnost i poslove iz djelokruga
Uprave,

- vođenjem zakonom propisanih upisnika i očevidnika
za ustanove i djelatnosti iz djelokruga Uprave,

- davanjem mišljenja o oslobođenju poreza i carina iz
djelokruga Uprave,

- drugim nalozima i napucima ministra.

U Upravi se ustrojava:

*7.1. Odjel za scensku i glazbeno-scensku djelatnost*

U Odjelu za scensku i glazbeno-scensku djelatnost obavljaju se
poslovi u svezi s kazalištima i srodnim scenskim ustanovama,
radom glazbeno-scenskih ustanova, djelatnošću i radom
kazališnih i drugih festivala i manifestacija, brigom za
infrastrukturu, praćenjem i poticanjem razvojne i programske
politike u svim aspektima scenske i glazbeno*-*scenske djelatnosti
i dr.

*7.2. Odjel za glazbu*

U Odjelu za glazbu obavljaju se poslovi u svezi s djelatnostima
na području glazbe, brigom za infrastrukturu, praćenjem
i unapređenjem razvojne i programske politike u svim aspektima
glazbe i dr.

*7.3. Odjel za likovne djelatnosti*

U Odjelu za likovne djelatnosti obavljaju se poslovi u svezi s
osnivanjem, poticanjem i realizacijom tematskih, retrospektivnih
i monografskih izložbi te likovnih manifestacija na području
arhitekture, primijenjenih umjetnosti, slikarstva, kiparstva,
grafike i dr.

8. UPRAVA ZA KULTURNI RAZVITAK

Članak 11.

Uprava za kulturni razvitak obavlja upravne i stručne poslove
u svezi s:

- razvojem i promicanjem umjetničkog stvaralaštva
(likovno, književno, glazbeno i drugo umjetničko stvaralaštvo),

- kulturnim industrijama (film, video, TV, radio, audiovizualni
novi mediji i dr.),

- razvitkom kulturne infrastrukture

- alternativnom kulturom,

- kulturom mladih,

- poticanjem primjerene nacionalne i globalne komunikacije u kulturi
i njenim dinamiziranjem,

- provođenjem i praćenjem provođenja zakona i drugih
propisa koji su u djelokrugu Uprave,

- drugim nalozima i napucima ministra.

U Upravi se ustrojava:

*8.1. Odjel za umjetničko stvaralaštvo*

U Odjelu za umjetničko stvaralaštvo obavljaju se poslovi
u svezi s pružanjem podrške razvoju likovnog, književnog,
glazbenog i svakog drugog umjetničkog stvaralaštva,
podupiranjem njihove interakcije i inovativnih oblika umjetničkog
stvaralaštva i dr.

*8.2. Odjel za kulturne industrije*

U Odjelu za kulturne industrije obavljaju se poslovi u svezi sa
strukturiranjem, razvojem i promidžbom kulturne proizvodnje
na području filma, TV, radija, videa, audiovizualnih novih
medija te njihovim povezivanjem i dr.

*8.3. Odjel za alternativnu kulturu i kulturu mladih*

U Odjelu za alternativnu kulturu i kulturu mladih obavljaju se
poslovi u svezi s poticanjem korištenja novih tehnologija
u umjetničkom stvaralaštvu i kulturnih eksperimenata,
promicanjem i omogućavanjem veće uloge mladih u kulturi,
omogućavanjem primjerene nacionalne i globalne komunikacije
i dr.

9. ZAVOD ZA KULTURU

Članak 12.

Zavod za kulturu obavlja u djelokrugu Ministarstva stručno--analitičke
poslove i to:

- prati, proučava i istražuje područja kulture
osloncem na primijenjena, razvojna i komparativna istraživanja,

- izrađuje studije i izvješća o cjelini nacionalne
kulturne politike te o razvojnim problemima pojedinih kulturnih
djelatnosti,

- primjenu mjera za poticanje kulturnog razvitka (legislativnih,
financijskih, informacijskih i evaluacijskih),

- prati međunarodna istraživanja na području kulture,

- osigurava savjetodavnu pomoć (opservatorij) regionalnim
i lokalnim zajednicama (županije, gradovi, općine),

- prikuplja, čuva i stručno obrađuje dokumentaciju
iz područja kulture te na temelju statističkih i
dokumentacijskih istraživanja prati programska, organizacijska,
kadrovska, prostorna, financijska i socioekonomska kretanja,

- vodi središnje registre ustanova, organizacija, djelatnika
i djelatnosti za područje kulture,

- prati razvoj i koordinira mrežu postojećih i nastajućih
informacijsko-istraživačkih sustava te aktivno surađuje
u međunarodnim informacijsko-istraživačkim mrežama
na području kulture, osigurava informatizacijsku prisutnost
Ministarstva u informatizacijskim mrežama,

- sustavno prati prinose na području istraživanja
i promicanja hrvatskog kulturnog identiteta te posreduje u prijenosu
tih znanja za potrebe kulturnopolitičkog odlučivanja
i kulturne suradnje,

- organizira stručne skupove i savjetovanja iz područja
djelovanja Zavoda,

- priređuje, uređuje, objavljuje i distribuira periodična
izvješća iz djelokruga Ministarstva,

- u području informatizacije osigurava održavanje
osobnih računala i računalne mreže Ministarstva,
predlaže nabavu potrebne opreme (hardware i software), te
predlaže mjere i organizaciju informatizacije iz djelokruga
Ministarstva,

- održava stručnu knjižnicu i dokumentaciju za
praćenje i vrednovanje kulturnog razvitka,

- obavlja i druge poslove koje mu povjeri ministar.

10. ODJEL ZA FINANCIJE

Članak 13.

Odjel za financije obavlja stručne poslove u svezi s:

- izradom prijedloga financijskog plana u skladu s napucima ministra,
te praćenjem ostvarivanja donesenog financijskog plana,

- predlaganjem proračuna za financiranje kulturnih djelatnosti
i kulturnih potreba koje se namiruju iz državnog proračuna,
a na temelju prijedloga uprava i drugih ustrojstvenih jedinica
Ministarstva,

- financiranjem kulturnih djelatnosti i potreba u skladu s prijedlozima
uprava i drugih ustrojstvenih jedinica Ministarstva,

- predlaganjem kriterija i modela financiranja kulture u Republici
Hrvatskoj,

- praćenjem financijskog stanja u Republici,

- pribavljanjem izvješća i nadzorom nad namjenskim
trošenjem sredstava,

- vođenjem knjigovodstvenih evidencija i analitike,

- ostvarivanjem investicijskih programa u kulturi koji se financiraju
iz državnog proračuna kao i iz drugih izvora,

- obavljanjem računovodstvenih poslova Ministarstva,

- drugim nalozima i napucima ministra.

U sklopu Odjela za financije ustrojava se:

*10.1. Odsjek za računovodstvene poslove Ministarstva*

U Odsjeku za računovodstvene poslove obavljaju se poslovi
u svezi s vođenjem knjigovodstvenih evidencija i analitike,
obračuna plaća i drugo sukladno propisima u području
računovodstva.

III. UPRAVLJANJE UPRAVNIM ORGANIZACIJAMA U SASTAVU MINISTARSTVA
I UNUTARNJIM USTROJSTVENIM JEDINICAMA

Članak 14.

Ministar predstavlja Ministarstvo i upravlja njegovim radom.

Zamjenik ministra zamjenjuje ministra u slučaju njegove
spriječenosti, te obavlja i sve druge poslove koje mu povjeri
ministar. Ukoliko ne bi bio imenovan zamjenik ministra, ministra
će zamjenjivati pomoćnik ministra kojeg odredi ministar.

Radom Tajništva Ministarstva upravlja tajnik Ministarstva.

Radom upravnih organizacija u sastavu Ministarstva upravljaju
pomoćnici ministra.

Članak 15.

Na čelu Kabineta ministra je tajnik Kabineta. Na čelu
odjela Ministarstva su načelnici, na čelu odsjeka
donačelnici, a na čelu konzervatorskih odjela Uprave
za zaštitu kulturne baštine Ministarstva, pročelnici
koji imaju položaj načelnika.

IV. OKVIRNI BROJ SLUŽBENIKA I NAMJEŠTENIKA MINISTARSTVA

Članak 16.

Poslove iz djelokruga Ministarstva ovisno o vrsti, složenosti,
stručnoj spremi i drugim uvjetima obavljaju državni
službenici postavljeni u zvanja odnosno imenovani na položaje
i namještenici raspoređeni na radna mjesta u skladu sa
zakonom.

Okvirni broj državnih službenika i namještenika
potreban za obavljanje poslova iz djelokruga Ministarstva utvrđuje
se u dodatku (tablici), koja je sastavni dio ove Uredbe i ne objavljuje
se u »Narodnim novinama«.

V. PRIJELAZNE I ZAVRŠNE ODREDBE

Članak 17.

Pravilnik o unutarnjem redu Ministarstva ministar će uskladiti
s ovom Uredbom najkasnije u roku od 60 dana od dana njenog stupanja
na snagu.

Ministar kulture rasporedit će pomoćnike ministra
na čelo upravnih organizacija utvrđenih ovom Uredbom.

Članak 18.

Danom stupanja na snagu ove Uredbe prestaje važiti Uredba
o unutarnjem ustrojstvu Ministarstva kulture (»Narodne novine«,
br. 31/99, 77/99, 100/99, 120/99 i 6/2000).

Članak 19.

Ova Uredba stupa na snagu osmog dana od dana objave u »Narodnim
novinama«.

Klasa: 023-03/00-01/01
Urbroj: 5030104-00-3
Zagreb, 9. ožujka 2000.

Potpredsjednik, zamjenik
predsjednika
**dr. sc. Goran Granić,** v. r.

Uredba, NN 29/2000-586